Dié lieflike kothuis het 2 slaapkamers en 2 badkamers. Die hoofslaapkamer is op die boonste verdieping en het 'n koninggrootte-bed en 'n en suite-badkamer met 'n vrystaande bad en stort. Dit is 'n ruim slaapkamer met Franse deure wat oopmaak op die balkon met 'n uitsig oor Knysna se strandmeer en Belvidere Manor se pragtige tuine. Hou jou oë oop vir die fraai Knysnaloeries terwyl jy rustig ontspan met 'n glas wyn, 'n koppie tee of 'n boek. Die tweede slaapkamer is onder en het 2 enkelbeddens. En daar is 'n badkamer me…
'n Bespreking by Exquisite Cottage 20 sluit in:
Gaste wat na Exquisite Cottage 20 gekyk het, het ook belangstelling getoon in die volgende lekke plekke:
Vanaf R4 500 per nag (vir 4 mense) Braai hoendertjie in ‘n vyebad | huiskok
Braai hoendertjie in ‘n vyebad
Prins Albert is soos ‘n juweelkissie met baie lae – elke keer kom ek op nog ‘n heerlikheid af.
Vye is een van die skatte uit hierdie kontrei en omdat ek en Francois albei in die dorp is om agter die skerms te werk aan die verfilming van die kookprogram Kokkedoor – bring ek vye en ‘n hoenderjie in die pot. En nie net dit nie: omdat dit lekker warm kan word in die Karoo word hierdie hoendertjie in ‘n vyebad afgekoel.
Die inspirasie om gaar vleis in ‘n marinade-bad te geur kom van Maggie Beer van Australië. Haar boek ‘Maggie’s Kitchen’ staan in my kombuis bankvas langs my Leipold-boeke en Kook en Geniet.
Dis hoe die geurbad werk: as jy enige vleis wat jy oor die kole of in riffelpan gaarmaak agterna in ‘n geurbad van olyfolie, bietjie verjuice of goeie asyn, bietjie suurlemoensap en kruie laat lê, gebeur smaak-wonderwerke. Dis soos ‘n agterstevoorom marinade – baai die vleis daarin om die sappigheid wat dit tydens die gaarmaak verlore het, weer in te drink – en hope ekstra smaak terug in die vleis te sit.
Vir die hoender:
1 groot skrophoender of 3-4 klein spithoenderstjies of poussins
150 g sagte botter
10 ml elk: gekapte roosmaryn, tiemie en suurlemoenskil
Vlinder die hoender: sit dit borskant na onder op ‘n houtplank en knip met kombuissker oop aan beide kante van die rugbeen – druk dan met die palm van jou hand die hoendertjie effe plat. Vryf ‘n mengsel van botter en gekapte roosmaryn, tiemie en suurlemoenskil onder die vel en die buitekant van die hoendertjie; sout en peper goed en braai dan die hoender oor die kole.
(As jy spatchcock hoenders gebruik, kan jy dit op ‘n baie warm riffelpan gaarmaak – halfpad deur die gaarmaakproses bedek jy die hoendertjies met ‘n deksel of staalbak om ‘n oondjie oor die hoender te vorm.)
6 baie ryp vye (jy kan ook Smyrna vye gebruik – laat week vooraf in verjuice of water)
3 takkies roosmaryn
Breë stroke suurlemoenskil van 1 suurlemoen, sny met ‘n groenteskiller af.
½ koppie goeie olyfolie – ek gebruik Prins Albert s’n)
Plaas vye, roosmaryn, suurlemoenskil en olyfolie in ‘n vlak skottel waarin die gaar hoender kan pas. As die hoender van die kole af kom, sit dit borskant in die vyebad vir 10 minute. Bedien dan die hoender met van sy vye-badsous.
Luister gerus na Errieda du Toit (Huiskok) en Francois Ferreira (Glanskok) Vrydagoggend op RSG saam met omroeper Martelize Brink. Gesels ook saam met Errieda op Twitter @huiskok of op Facebook
Tags: braaihoender, braaivleis, hoender, kruie, poussin, roosmaryn, suurlemoen, tiemie, vye, vyebad
← Suurlemoen-olyfolie vla sit lemon curd ore aan
Sousmaats vir gestoofde kwepers – zabaglione en sagte nougat →
17 Responses to “Braai hoendertjie in ‘n vyebad”
Zirkie April 10, 2013 at 9:34 pm #
Dit klink absoluut heerlik!
My Food Memories April 4, 2013 at 7:40 pm #
Vye soveel sydig en ek leer altyd iets nuuts by jou
huiskok April 12, 2013 at 1:43 pm #
Ria April 1, 2013 at 2:38 pm #
Kan nie wag om hierdie resep te probeer nie!
huiskok April 1, 2013 at 6:51 pm #
Ek ook! Daar is mos nog laat vye, anders span ek gedroom te vye in.
My Food Memories April 1, 2013 at 2:05 pm #
Hierdie is ń “moet-maak”resep.
huiskok April 1, 2013 at 6:52 pm #
Hi Ambalene, Dit is regtig lekker. Het jy Maggie Beer se boeke? Jy sal mal wees oor haar.
My Food Memories April 1, 2013 at 8:47 pm #
Nee Errieda, is hulle vrylik beskikbaar, ek ken haar nie
huiskok April 1, 2013 at 9:34 pm #
Maggie Beer is van Australiē. Sy is bekend as die persoon wat verjuice weer laat herleef het. Haar boeke (ek het 2) is by goeie boekeinkels en Ashlyn. sy het ook gereeld verskyn op die nuutste reeks van Masterchef Australia.
My Food Memories April 1, 2013 at 9:48 pm #
Nou weet ek wie sy is, as ek weer stad toe gaan sal ek kyk. Dankie
huiskok April 1, 2013 at 9:57 pm #
Keys om na uit te sien!
My Food Memories September 2, 2013 at 7:52 pm #
Nou is ek ook n trotse eienaar van n Maggie Beer boek
huiskok September 2, 2013 at 10:42 pm #
Jy gaan baie inspirasie daar kry!
My Food Memories September 2, 2013 at 7:50 pm #
Maggie Beer pronk trots op my boekrak langs Ottolenghi se boek PLENTY
flippenblog March 30, 2013 at 5:53 pm #
Vye, oeeeeee, vye!
maureen@haumann.co.za March 30, 2013 at 1:44 pm #
Kan nie wag om die hoendertjie aan te pak. Die vye en als gereed, moet die hoender self plat….. Maureen
huiskok March 30, 2013 at 5:55 pm #
Ag wat, jy kom hom net so met die plathand by!